[{"text_idx": "#000000", "text": "Piiratud ligipa\u0308a\u0308suga ruumides to\u0308o\u0308tamise koolitus\nKo\u0303rgto\u0308o\u0308de ohutus ja tellingute paigaldus\nPiiratud ruum ja sellega kaasnevad ohud"}, {"text_idx": "#000001", "text": "Piiratud ligipa\u0308a\u0308suga ruumides to\u0308o\u0308tamise koolitus\nKo\u0303rgto\u0308o\u0308de ohutus ja tellingute paigaldus"}, {"text_idx": "#000002", "text": "Piiratud ruum ja sellega kaasnevad ohud"}, {"text_idx": "#000003", "text": "Standardi no\u0303uetele vastamiseks peab iga ohutusvo\u0303rk olema varustatud unikaalse seerianumbri ja ma\u0308rgisega. Lisaks peab seal sisalduma info tootja vo\u0303i maaletooja kohta, vo\u0303rgu tu\u0308u\u0308p, tootmise aasta ja kuu, minimaalne katsevo\u0303rgu energianeelduvus ja standard, millele vo\u0303rk vastab."}, {"text_idx": "#000004", "text": "Ohutusvo\u0303rke peaks hoiustama kuivas kohas, eemal otsesest pa\u0308ikesevalgusest, kuumaallikatest ja so\u0308o\u0308vitavatest ainetest. Vo\u0303rgud ega ko\u0308ied ei tohi kokku puutuda teravate servadega. Vo\u0303rgule kukkunud esemed tuleb vo\u0303rgu pealt koheselt eemaldada. Paigaldaja kohustus on ohutusvo\u0303rk ja kinnitussu\u0308steem u\u0308le vaadata. Ohutusvo\u0303rke vo\u0303ib parandada ainult tootja poolt heaks kiidetud pa\u0308dev isik."}, {"text_idx": "#000005", "text": "Ohutusvo\u0303rgud peaks iga 12 kuu ja\u0308rel u\u0308le vaatama veendumaks, et nende seisukord pole UV-kiirguse mo\u0303jul halvenenud ja need pole muutunud ohtlikuks. Igal aastal peab eemaldama u\u0308he katsetu\u0308ki (mis on kinnitatud vo\u0303rgule) ja saatma selle vo\u0303rgu tootjale testimiseks."}, {"text_idx": "#000006", "text": "Alltoodud va\u0308a\u0308rtused toimivad eeldusel, et vo\u0303rgu minimaalne suurus on 35 ruutmeetrit ja lu\u0308hem ku\u0308lg on va\u0308hemalt 5-meetrit."}, {"text_idx": "#000007", "text": "Ohutusvo\u0303rkude tootmist ka\u0308sitleb EN 1263/1. Standardile vastavad ohutusvo\u0303rgud peavad olema paigaldatud vastavalt EN 1263/2. Lisaks vo\u0303ivad kehtida kohalikud standardid."}, {"text_idx": "#000008", "text": "Turvavo\u0303rgud peavad olema va\u0308hemalt iga 2,5 meetri tagant kandevstruktuuri ankurduspunkti ku\u0308lge kinnitatud. Iga ankrupunkt peab suutma taluda 45\u00b0 nurga all 6kN-st jo\u0303udu."}, {"text_idx": "#000009", "text": "Vo\u0303rgu perimeetriko\u0308is peab alati olema u\u0308hendatud kasutatava ankurduspunktiga."}, {"text_idx": "#000010", "text": "Soovituslik on paigaldada ohutusvo\u0303rgud ilma vahedeta vo\u0303rgu serva ja tugistruktuuri vo\u0303i ku\u0308lgneva vo\u0303rguga. Lubatavad on horisontaalsed vahed suurusega kuni 100 mm, erandjuhtudel kuni 225 mm."}, {"text_idx": "#000011", "text": "Kinnitamiseks on erinevaid vo\u0303imalusi, EN 1263/2 kirjeldab ainult sidumisko\u0308ite kasutamist."}, {"text_idx": "#000012", "text": "Sidumisko\u0308ied on tavaliselt valmistatud 12 mm diameetriga 3-kiulisest polu\u0308amiidist (tu\u0308u\u0308p L, tu\u0308u\u0308p M, tu\u0308u\u0308p R, tu\u0308u\u0308p Z). U\u0308hekordse kinnitamise korral peab sidumisko\u0308ie tugevus olema va\u0308hemalt 30kN, topeltsidumisel va\u0308hemalt 15kN. Sidumisko\u0308ied seotakse u\u0308mber perimeetriko\u0308ie ja vo\u0303rgu serva ning struktuuri ku\u0308lge. Kasutada tuleb so\u0303lmesid, mis toimivad kukkumise peatamise korral. Ko\u0308ieotsad peavad olema hargnemise eest kaitstud."}, {"text_idx": "#000014", "text": "EN 1263/2 ka\u0308sitleb kuni 6-meetrist maksimaalset kukkumisko\u0303rgust ja 3-meetrist maksimaalset kukkumisko\u0303rgust 2-meetri ulatuses vo\u0303rgu a\u0308a\u0308rest. Heaks tavaks on paigaldada ohutusvo\u0303rgud to\u0308o\u0308tasapinnale vo\u0303imalikult la\u0308hedale (eelistatavalt 2-meetri ulatuses) \u2013 see teeb potentsiaalse kukkumisko\u0303rguse vo\u0303imalikult va\u0308ikeseks ja va\u0308hendab kokkupo\u0303rkel kukkujale, vo\u0303rgule ja vo\u0303rku toetavale struktuurile avalduvat jo\u0303udu."}, {"text_idx": "#000015", "text": "Kahe fikseeritud punkti vahele to\u0303mmatud vo\u0303rk vajub rippu, to\u0303mmates vo\u0303rgu perimeetrit sissepoole. Sel po\u0303hjusel peab vo\u0303rk olema igast ku\u0308ljest va\u0308hemalt 10% pikem."}, {"text_idx": "#000016", "text": "Vo\u0303rk peab olema paigaldatud sellise pinge all, mis vo\u0303imaldab kukkumise korral vo\u0303rgul ta\u0308ita oma eesma\u0308rki. Liiga suure eelpinge korral ei pruugi vo\u0303rgusilmad o\u0303igel ma\u0308a\u0308ral deformeeruda, mis takistab vo\u0303rgu sihtotstarbelist toimimist. Liiga va\u0308ike pinge ta\u0308hendab pikemat kukkumismaad ja vo\u0303imalikke takistusi kukkumise teekonnal. O\u0303ige pinge peaks olema 10% ulatusest kahe ku\u0308lgneva toe vahel."}, {"text_idx": "#000017", "text": "Vo\u0303rgu deformeerumise ma\u0308a\u0308r so\u0303ltub kukkumisko\u0303rgusest ja vo\u0303rgu suurusest. Suurelt ko\u0303rguselt suure vo\u0303rgu peale kukkumisel tekib suurem deformatsioon kui va\u0308ikselt ko\u0303rguselt va\u0308ikese vo\u0303rgu peale kukkumisel."}, {"text_idx": "#000018", "text": "Mo\u0303istlik on katta vo\u0303rguga to\u0308o\u0308alast suurem ala. See va\u0308hendab ohtu, et kasutaja kaldub komistades ettepoole ja kukub ohutusvo\u0303rgust mo\u0308o\u0308da. To\u0308o\u0308ko\u0303rgusest so\u0303ltub see, kui kaugele kasutaja ettepoole kaldudes kukub. Na\u0308iteks:"}, {"text_idx": "#000019", "text": "kukkumisko\u0303rgus <1 m = min pu\u0308u\u0308delaius >2 m\nkukkumisko\u0303rgus <3 m = min pu\u0308u\u0308delaius >2,5 m\nkukkumisko\u0303rgus <6 m = min pu\u0308u\u0308delaius >3 m"}, {"text_idx": "#000020", "text": "Tavaks on laiendada vo\u0303rguga kaitstud ala va\u0308hemalt 3-meetrit. Kui ohutusvo\u0303rke kasutatakse katuste jaoks, mille kalle on >20, peab minimaalne pu\u0308u\u0308delaius olema va\u0308hemalt 3-meetrit ja madalaim punkt paiknema to\u0308o\u0308pinnast va\u0308hemalt 3-meetrit madalamal."}, {"text_idx": "#000021", "text": "Kokkusidumisel tuleb u\u0308hendusko\u0308is po\u0303imida la\u0308bi iga teise vo\u0303rgusilma (haarates mo\u0303lema vo\u0303rgu perimeetriko\u0308it), et vo\u0303rguga kaetud alale ei ja\u0308a\u0308ks ega saaks tekkida vahesid, mis on suuremad kui 100 mm. Kasutada tuleb 8 mm diameetriga polu\u0308amiidist u\u0308hendusko\u0308it, mille minimaalne katkemistugevus on 7,5kN (tu\u0308u\u0308p O). Ko\u0308ie mo\u0303lemad otsad peavad olema kinni seotud. Kahe vo\u0303rgu keskkohas peab olema u\u0308lekattuvus suurem kui 2-meetrit."}, {"text_idx": "#000022", "text": "Kui 2-meetrist kattuvust pole vo\u0303imalik saavutada, seotakse u\u0308he vo\u0303rgu u\u0308lemine perimeetriko\u0308is teise vo\u0303rgu silmade ku\u0308lge. Sama korratakse u\u0308lekattuvuse teisel ku\u0308ljel. Kasutada 8 mm diameetriga polu\u0308amiidist u\u0308hendusko\u0308it, mille minimaalne katkemistugevus on 7,5kN (tu\u0308u\u0308p O)."}, {"text_idx": "#000024", "text": "Kukkumiskaitse.ee on spetsialiseerunud inimeste to\u0308o\u0308keskkonna ohutuse tagamisele ko\u0303rgustes ja su\u0308gavikes."}, {"text_idx": "#000025", "text": "Kukkumiskaitse- ja ko\u0303rgto\u0308o\u0308de vahendite mu\u0308u\u0308k, rent, hooldus, inspektsioon ja konsultatsioonid. Koolitused ko\u0303rgustes ja piiratud ligipa\u0308a\u0308suga ruumides to\u0308o\u0308tamiseks. Ko\u0303rgto\u0308o\u0308de teostamine."}]